
DISSERTATIO  MEDICA 


INAUGURALIS, 

DE 

VULNERIBUS  IN  CADAVERUM 
SECTIONE  ACCEPTIS, 


In  morborum  natura  investiganda,  incumbenti 

medicinae  studio  duobus  omnino  modis  uti  licet, 

vel  ad  phaenomena,  quae  in  laboranti  corpore 

fiunt,  respiciendo,  vel  optimorum  auctorum  tes- 
* 

timonia  invicem  comparando.  Tyroni  in  discipli¬ 
na  salutifera  raro  contingit,  ex  animadversione, 
cognitionem  morborum  acquirere  ;  ac  si,  caeteris 
felicior,  aliquis  forte  optatis  hujusmodi  occasio¬ 
nibus  fruatur,  brevi  fit  certior,  sine  aliis  auxi¬ 
liis,  in  difficultates  haud  superandas  non  posse 
non  incurrere.  Videt  morbos,  Protei  instar, 
diversissimas  sibi  assumere  formas,  percipit 
eosdem  morbos  a  causis  maxime,  ut  videtur, 

contrariis,  atque  reperit  easdem  causas  maxime 
contrarios  gignere  effectus.  Imaginatione  uti 
gaudens  theorias  condit  atque  commenta  struit 
evertenda  forte  experientia,  quam  dies  posterus 
afferet. 

+  £ 

Frustratus,  sed  non  a  consilio  pulsus,  ad  diffi¬ 
cultates  superandas  a  celebrorum  medicorum 
scriptis  opem  petit.  In  his  forte  nonnullae  ex 
opinionibus,  quas  sibi  excudit,  confirmantur ; 
multa,  de  quibus  in  dubio  haeserat,  aperiuntur, 
phaenomena,  quae  omnino  in  obscuro  fuerant, 
clara  fiunt.  Novo  animi  studio  iterum  ad 
morbos  perscrutandum  sese  accingit,  sed  brevi 
patet  auctores,  quibus  confiderat,  haud  magis 
quam  seipsum  erroribus  carere.  Accuratior 
eorum  investigatio,  maturiori  judico  peracta, 
docet,  quantis  impedimentis  ulterior  progressus 
retardetur :  manifestum  est  non  modo  se  ob¬ 
jectum  esse  iis  errorum  causis,  cum  quibus 
cuncti  naturae  studiosi  plus  minus  conflictantur, 
sed  necesse  esse  limitem  ponere  inter  res  veras 
atque  medicorum  commenta,  dignoscere  res, 
quae  firmo  et  parum  mutabili  fundamento  ni- 

tuntur,  ab  iis,  quae  vivida  imaginatione  creatae 
sunt,  aut  ad  aliquam  sustinendam  opinionem 
ingenio  fictae  sunt.  Si  ad  prima  medicinae  tem¬ 
pora  respiciamus,  certiores  fimus  alias  atque 
alias  theorias,  rebus  veris  prorsus  contrarias, 
continuo  ortas  esse,  neque  accuratas  opiniones, 
naturae  phaenomenis  consentaneas,  allatas  esse, 
donec  Baconis  philosophia  homines  sententias 
suas  a  rebus  veris  per  secula  collectis  colligere 
docuisset.  Nostris  etiam  temporibus,  ubi  fere 
inter  omnes  constat,  nullo  modo,  nisi  sedula 
observatione,  ad  morborum  cognitionem  assequi 
posse,  vix  minus  est  difficile  secernere  res  veras 
a  theoriis,  quas  auctores  praeponere  gaudent. 
Si  hujusmodi  impedimenta  prohibent,  ne  ad 
verum  attingamus,  in  morbis,  qui  quotidie  in¬ 
cidunt,  quanto  magis  necesse  est  ut  moram 
faciant  in  malis,  quae  raro  conspiciuntur. 

Quum  res  verae  pauciores  sint,  quam  ut 
opiniones  accuratiores  inde  deducantur,  quum 
historia,  causa  atque  curatio  in  magnam  ve¬ 
niant  disputationem,  ne  quis  miretur  si  prorsus 
in  errorem  incurram  in  tentando  veram  natu- 

ram  proponere  vulnerum,  quae  in  cadaveris 
sectione  oriuntur.  Mors  virorum  ingenio  il¬ 
lustrium  aeque  ac  multorum  in  arte  medica 
utilium,  diligentem  atque  accuratam  investiga¬ 
tionem  omnium,  quae  hanc  pertinent  ad  rem, 
postulant :  et  quum  videmus  viros  tanto  inge¬ 
nio  praeditos,  ac  Abernethy,  Astley  Cooper, 
Duncan,  Colles,  Shaw,  et  Thompson  sese 
accinxisse  ad  hoc  adhuc  intentatum  opus,  haud 
dubitandum  est,  quin  brevi  scientia  nostra  hac 
de  re  haud  parum  augeatur. 

Effectus  vulnerum,  quae  in  cadaveris  sectione 
accipiuntur,  sub  variis  nominibus,  descripti 
sunt,  secundum  opiniones,  quas  singuli  sibi,  de 
eorum  natura,  finxerunt ;  quum  vero  haec  ad¬ 
huc  sub  judice  sit,  satius  erit  nomine  uti  gene¬ 
rali,  donec  licuerit,  accuratione  idonea,  locum 
comperire,  quem  in  nosologia  tenere  oportet. 


HISTORIA. 


Qualescunque  sint  difficultates,  quae  usum 
comitantur,  modus  quo  morborum  historiam 

investigare  oportet,  nunc  satis  in  aperto  est.  * 
Non  modo  convenit  symptomata  maxime  con¬ 
spicua  proferre,  sed  totam  phaenomenorum  se¬ 
riem  cognoscere  decet,  quae  singula  praeponenda 
sunt,  eo  ordine,  quo  accedunt  atque  cunctis 
notis  quibus  distinguuntur.  Boni  quoque  pa- 
thologi  est,  quantum  fieri  possit,  comperire 
quemadmodum  phaenomena  alia  invicem  alia 
afficiant,  atque  seipsum  certiorem  facere  de 
prima  mutatione  cui  omnia  aut  pleraque  cetero¬ 
rum  attribuenda  sunt.  Cuncte  theorie,  cunc¬ 
te  conjecture,  cuncta  commenta,  que  nihil 
commune  habent  cum  phenomenis,  de  quibus 
agitur,  sedulo  evitanda  sunt.  Ordo,  diuturni¬ 
tas,  alieque  symptomatum  note  accuratius  de¬ 
pingentur,  quo  severius  atque  simplicius  pro¬ 
ponuntur  ;  quin  et  investigatio  perfectior  erit, 
atque  conclusiones  magis  solide,  si  animi  atten¬ 
tio  ad  ea  adhibita  est. 

4 

Quum  ad  accurationem  in  animo  sit  aspirare, 
volo  dispositionem  sequi,  quam  Shaw  protulit, 
tum  quia  videtur  excogitata  esse  ab  attenta  mor¬ 
bi  consideratione,  tum  quia  locum  prebet  dis- 

Unguendis  symptomatis,  quibus  modo  idoneo 
recensitis  haecce  dispositio  prorsus  nititur.  Illo 
auctore  effectus  vulnerum  a  cadaveris  sectione 
ad  duo  capita  reducuntur,  lrao-  Si  orta  sunt  a 
partium  scrutatione,  quae  in  putrescendam 
abeunt,  2do-  Si  orta  sunt  ab  corporis  sectione  ad 
horas  paucas  post  mortem.* 

Symptomata  quae  in  saevissima  primi  generis 
forma  accidunt,  fere  eo  oriuntur  ordine.  Circiter 
horas  duodecim  post  acceptam  injuriam,  dolor  in 
vulnere  percipitur,  quod  inspectum  circumdari 
reperitur  levi  rubore,  aliquanto  tumoris  simul 
manum  afficiente.  Dolor  brevi  fit  vehementis- 
simus,  tendens  per  brachium  usque  ad  axillam, 
in  qua  potissimum  excruciat,  et  subinde  proji¬ 
cit  se  per  pectoralem  musculum,  usque  ad 
aurem,  aut  ad  occiput.  Lineae  rubrae  nunc  sese 

extendunt  sursum  per  brachium  usque  ad  axil- 

.  « 

lam  ;  glandulae  in  axilla  tumefiunt,  simul  cum 
una  vel  altera  glandula  super  interiorem  hu¬ 
meri  condylum.  Totum  bracilium  magnopere 


#  London  Medical  and  Physical  Journal,  May  1825. 

tumet,  praecipue  ad  superiorem  humeri  partem, 
comitante  simul  inflammationis  externae  ru¬ 
bore.  Irritatio  totius  corporis,  ad  hoc  tempus, 
vehementissima  erit,  et  saepe  sibi  assumit  mor¬ 
bi  inflammatorii  aspectum,  saepius  typhoideam 
formam.  Diuturnitas  horum  vehementium 
symptomatum  haud  parum  variat,  sed  sub  cu¬ 
ratione  idonea  plerumque  intra  paucos  dies  in¬ 
clinantur.  Raro  quidem  fit,  ut  effectus  irrita¬ 
tionis  a  materia  putrida  orti  eo  usque  ingraves¬ 
cant,  ac  hic  propositi  sunt.  Multo  frequentius 
nihil  aliud  est  nisi  levis  rubor,  qui  per  spatium 
extendens  se  circa  partem  laesam  resolutione  cito 
terminatur.  In  nonnullis  exemplis  absorbentia 
vasa  plane  conspici  possunt,  nullo  evidenti  cutis 
affectu,  ita  ut  aspectum  partis  pulchre  sanguine 
injectae  ostendant.  Ad  hanc  rem  illustrandam, 
liceat  proferre  juvenis  medicinae  studio  incum¬ 
bentis  exemplum,  qui,  proximo  hieme,  cum 
symptomatis  mali  primi  generis  conflictatus  est. 
Vasa  lymphatica  adeo  distincta  fuerant  inflam¬ 
matione  sursum  repente,  ut,  si  licet  ejus  verbis 
uti.  “  You  might  have  given  a  demonstratio» 

of  the  lymphatics  on  his  arm.”  Hoc  exemplum 
etiam  sententiam,  quam  proposuit  Siiaw,  con¬ 
firmat,  quoniam  injuriam  accepit,  in  ligamentis 
perscrutandis  putrescentibus.  Subinde  cutis 
affectus  atque  vasorum  absorbentium  conjuncti 
videntur  existere  :  aspectus  quidem  mali  atque 
gradus  ejusdem  ad  infinitum  fere  variant,  donec 
eam  saevissimam  inducant  formam,  quam  depin¬ 
gere  conatus  sum.  In  hujusmodi  exemplo  sup¬ 
puratio,  in  variis  brachii  partibus,  praecipue 
vero  ad  axillam,  fere  nunquam  non  incidit. 
Gangraena  et  sphacelus  enumerari  possunt  inter 
terminationes,  sed  nequeo  in  memoriam  revocare 
aliquod  exemplum,  in  quo  ea  inciderint.  In 
exemplo  insigni  aDoctore  Duncan  edito,  sudor 
colore  furvo  maximeque  foetido  pro  crisi  habitus 
est.*  Ex  paucissimis  hujus  -mali  exemplis, 
quae  in  rerum  medicorum  annalibus  edita  sunt, 
jure  colligi  potest,  multo  majorem  partem 
eorum  etiam  exemplorum,  in  quibus  morbus 
saevissimus  erat,  prosperum  habuisse  exitum. 


#  Med.  Chir.  Trans.  Ed.  p.  505,  vol.  1. 

Quod  ad  hanc  rem  attinet  maximum  intercedit 
discrimen  inter  hoc  primum  genus  atque  se¬ 
cundum,  de  quo  proximum  est  ut  disseram. 

Inter  haec  hujus  mali  genera  id  in  quo  diffe- 
runt  maxime,  in  corporis  totius  affectione  poni¬ 
tur,  quae  affectum  non  excipit  topicum  ut  in 
primo  genere,  sed  cuncta,  quae  subsequuntur 
mala,  praenunciat.  Punctura  sive  abrasio  in 
cute  vel  sanescit,  vel  areola  circumdatur  quae 
exiguam  humoris  sero-purulenti  quantitatem 
continet,  citra  aliqua  levissima  etiam  actionis 
vicinae  ;  et  saepe  per  totum  mali  cursum,  bra¬ 
chium  a  digitis  usque  ad  axillam  paucas  vel 
nullas  notas  irritationis  ostendit,  nullum  tumo¬ 
rem,  nullum  dolorem,  nulla  inflammata  absor¬ 
bentia.  Aliquando  vero  brachium,  in  pluri¬ 
bus  rubescit  partibus,  atque  nexus  inter  injifi 
riam  primam,  atque  inflammationem,  quae  sub¬ 
sequitur,  magis  evidens  est :  qui,  in  nonnullis 
exemplis,  adeo  levis  fuit,  ut  in  dubium  venie¬ 
rit,  an  altera  alterius  causa  extiterit.  Praecip- 
/  ■» 

ua  inflammationis  sedes  est  axilla,  ubi  dolor 
saepe  adeo  est  vehemens  ut  indicia  summi  cru- 

ciatus  evocet.  Drv  Pett  dixit  se  nunquam 
ante  cognovisse,  quid  esset  dolor.*  Levior  intu¬ 
mescentia,  ad  claviculam  detegitur,  quae  brevi 
se  circo  extendit,  potissimum  versus  sternum, 
per  latus  deorsum,  quin  et  in  Professoris  Dease 
casu  et  aliis  usque  ad  affecti  lateris  femur. f  Notae 
quibus  distinguitur  haecce  intumescentia  sibi 
plurium  auctorum  magnam  vindicavit  atten¬ 
tionem.  Pressurae,  Dr.  Duncan  ait,  non 
cedit :  sed  sensum  praebet  medium  inter  resis¬ 
tentem  phlegmonis  duritiem,  cedentem  oedema¬ 
tis  mollitiem  atque  vim  emphysematis  resilien¬ 
tem.  X  Per  totum  spatium,  quod  occupat,  haud 
multas  vel  nullas  intensae  actionis  notas  osten¬ 
dit,  sed  aliquantum,  supra  vicinam  cutem,  ele¬ 
vatur,  diffusa,  laevis  est,  et  limites  plerumque 
parum  definiti  sunt.  Vasa  cujuslibet  generis 
raro  deteguntur,  et  glandulae  etiam  parum  af¬ 
fectae  videntur.  Notatu  quoque  dignum  est, 
fere  nullum  nexum  intercedere  videri  inter 


*  Medical  and  Physical  Journal,  Feb.  1823, 
■f  Dublin  Hospital  Reporta,  vol.  iii. 

^  Med.  Chir.  Trans.  Ed.  598, 

hunc  affectum  et  quamlibet  cutis  inflamma¬ 
tionem.  Quod  quidem  cuncta  exempla  memo¬ 
riae  tradita  satis  confirmant :  multa  finita  sunt 
nullo  etiam  laevissimo,  orto  rubore,  et  si  quan¬ 
do  rubor  sese  ostenderit,  non  nisi  partium  exi¬ 
guum  tumefactarum  occupavit  spatium.  Vide¬ 
retur  profecto  prorsus  secundaria  esse  affectio, 
quae  a  tela  reticulata  ad  superficiem  extenditur 
propter  partium  contiguitatem.  In  exemplis  duo- 
dus  a  Doctore  Colles  traditis,  aliquid  tubercu¬ 
lis  vesiculosis  simile  notatur,  et  symptoma  simi¬ 
le  in  Doctoris  Bell  morbo  accidisse  dicitur. # 
Quae  tamen  rara  esse  videntur,  etiamsi  ad  ultima 
morbi  tempora,  vesiculae  nonnunquam  observa¬ 
tae  sunt  vel  pellucido  sero  vel  humore  furvo 
repletae.  Inflammatio  secundaria  uni  corporis 
lateri  plerumque  continetur,  sed,  in  raris  exem¬ 
plis,  latus  alterum  implicitum  est,  non,  ut  vide¬ 
tur,  extensione  inflammationis,  sed,  quasi  metas¬ 
tasi,  ut,  in  aliis  inflammationibus,  observatur. 
Vehementia  totius  corporis  affectus  plerumque 


*  Butter  on  Irritative  Fever. 

pro  eo  est,  ut  vitium  topicum  saeviat.  Haud 
raro  aeger  nunquam  refici  videtur  post  primum 
impetum  quem  morbus  in  corpore  fecit.  Pallet 
vultus,  cadaveri  similis,  summum  ostendit  cru¬ 
ciatum  ;  spiritus  citus  laborat,  pulsus  maxime 
frequens,  exiguus,  saepe  irregularis.  Lethalis  exi¬ 
tus  saepe  celeberrime  incidit.  Dr.PETTpost  horas 
105,  Dr.  Bell  post  horas  121  interemptus  est. 
Aliquando  natura  videtur,  quasi  luctuari  adver¬ 
sus  veneni  introitum,  atque  manifestae  excitatio¬ 
nis  notae  oriuntur,  quas  tamen  nimis  saepe  sig¬ 
na  magnam  virium  vitalium  depressionem  tes- 
tantia  excipiunt  magna  nausea,  vultus  anxius 
atque  pallidus,  sudores  frigidi,  animus  tristis 
lethalemque  exitum  praesagiens.  Et  profecto 
symptomata  hujusmodi  orta  nimis  crebro  hujus¬ 
modi  eventum  denunciant :  aeger  letho  aliquan¬ 
do,  integris  mentis  facultatibus,  succumbit,  sed 
frequentius  sub  comate  vel  delirio  extinguitur. 
Tempus  morbi  quo  mors  accedit,  haud  parum 
variat,  sed  plerumque  ante  dies  quatuordecim. 
In  iis  exemplis,  in  quibus  symptomata  non 
tantopere  ingravescunt,  natura  cum  arte  conjunc¬ 
ta  sanitatem  restituisse  videtur,  atque  medela 

adeo  perfecta  fuit,  ut  tela  cellulosa,  quae  corrup¬ 
ta  separari  solet,  restituta  sit.  Contractiones 
juncturarum  atque  musculorum  rigiditas,  ad¬ 
haesionibus  ortis,  saepius  perstiterunt.  Aliae 
variae  terminationes  hujus  mali  ab  auctoribus 
prolatae  sunt ;  sed  exempla,  in  quibus  inciderunt, 
adeo  rara  sunt,  ut  non  necesse  sitplura  proponere, 
quam  ea  quae  maxime  insignia  sunt.  In  exem¬ 
plo  uno,  digiti  separatio,  ante  mortem,  incepit ; 
in  nonnullis  inflammationes  internorum  organo¬ 
rum  adjectae  sunt  brevi  lethales  ;  in  aliis,  sudor 
profusus,  frigidus,  viscidus  erupit  ante  secun¬ 
dam  mali  crisin. 

Maxime  est  dolenduin  tam  raro  affectas  par¬ 
tes,  post  mortem,  corporis  sectione  investigatas 
esse.  In  cunctis  exemplis,  quae  hactenus,  hoc 
modo,  explorata  sunt,  tela  reticulata  ea  est 
structura,  quae  maxime  malo  implicita  est,  quum 
ea,  in  nonnullis  locis,  sero  turgida,  in  aliis  pure 
distenta  reperta  sit,  necnon  alias  notas  exhibue¬ 
rit,  quae  inflammationem  comitari  solent.  Ma- 
gendie  affirmat  venas,  in  exemplo  Professo¬ 
ris  Lecler,  haud  ambiguas  inflammationis  notas 

edidisse.*  Si  brachium,  in  Doctoris  Pett  ex¬ 
emplo,  exploratum  fuisset,  verisimile  est  aliquam 
mutationem  morbidam,  in  vasis  absorbentibus, 
in  conspectum  venturum  fuisse.  Nervi  non  ad¬ 
huc  reperti  sunt  malo  impliciti  esse.  Sed  haud 
absimile  est  eos  aliquando  partem  mali  susti¬ 
nere  :  quod  forte  patebit,  quum  jam  cadavera 
saepius  explorata  fuerint.  Hic  liceat  exemplum 
tradere  non  quia  aliquid  praeter  solitum  ostendit, 
sed  quia  exemplorum  numerum  auget,  quae  ma¬ 
gis  perspicuum  reddere  possunt  modum,  quo 
morbus  procedere  in  corpore  solet,  cujus  histo¬ 
ria  non  adhuc  ad  plenum  exposita  est. 

0  , 

I.  S.  Alumnus  Sancti  Georgii  Nosocomio 

aetatis  21mo‘  anno  die  Feb.  19rao*  1825,  dum  ute¬ 
rum  e  foemina  post  peritonitidem  chronicam 
mortua  extrahebat,  digitum  scalpello  vulneravit. 
Protinus  vulnus  levare  atque  exsugere  curam  ad¬ 
hibuit.  Postero  tamen  die  ad  vesperam  inquietus 
erat,  caput  dolebat,  noctemque  vigilem  transegit. 


*  Precis,  Elemcntaire  de  Physiologie. 

Die  mensis  vigesimo  primo  ad  nosocomium  ivit. 
Tunc  dolor  ad  summum  humerum  cum  angustiae 
sensu  eum  vexabat,  qui  sese  inde  extendebat 
per  pectus,  caput  dolebat.  Eam  juncturam 
movere  liberaliter  nequibat.  Nulla  vulnerati 
digiti  inflammatio  erat,  neque  aliquam  moles¬ 
tiam  inde  tulit,  vel  ad  id  temporis,  vel  per 
totum  malum,  quod  accessurum  erat ;  bra¬ 
chium  praeter  solitum,  calebat,  atque  plenitudo 
aliqua  circa  summum  humerum.  Ex  levi 
vulneris  natura  sibi  persuasit  malum,  quo  la¬ 
borabat,  rheumatici  generis  esse. 

Sub  Muriat.  Hyd. 

Pulv.  Antim»  a.  gr.  iii.  M. 

Fiat  pulv.  statim  sumendus  et  postea  sumat  Haust. 

Senn. 

Domum  vehiculo  missus  protinus  se  ad  lec¬ 
tum  confugit.  Eodem  die,  dolor  ad  humerum 
adeo  eum  excruciabat,  ut  arcessiverit  Drem.  G. 
Gregor y,  cujus  domus  vicina  erat.  Colchi¬ 
cum  atque  opium  praecepta  sunt,  sed  nullo  ef¬ 
fectu  commodo. 

Feb.  22do. — Dolor  intolerabilis  perstitit ; 
vultus  anxius  ;  pulsus  plenus  atque  validus. 
Brodie  celeberrimus  visit  atque  eo  praecepit, 


Admovt.  Humero  affect.  Hirud.  xiv. 

Capt.  stat.  Calomel  et  Ext.  Colocynth.  aa.  gr.  v. 
etiamque  injicr.  Enema  purgans. 

Sumt  ter  indies  Haust,  Salin.  c.  Liquor  Tart.  Antim. 
m.  xv.  et  H.S.  Pii.  Hyd.  gr.  v. 


Per  noctem  haud  parva  quantitas  Tinct. 
Opii  ad  dolorem  mitigandum  exhibita  est. 

23tio. — Pulsus  adhuc  plenus  atque  frequens, 
impatientia  ingens,  nequit  moveri  aut  tangi 
levissimo  modo ;  per  totum  corpus  sensus  prae¬ 
ter  solitum  acutus. 


Capt.  Haust.  Salim.  et  Pii.  Hyd. 

Admoveatur  Lotio. 

Habt.  Haust.  Sennae. 

21  to.— Per  noctem  potius  tranquillus,  atque 
Brachii  dolor  minus  vehemens.  Alvus  soluta 
summo  mane  frequentes  atque  molestissimi 

spumosi  muci  ructus,  quos  singultus  excepe¬ 
runt.  Pulsus  ad  108,  lingua  albida  atque  muco 
tecta  ;  animus  tristis. 

Mittatur  sanguis  ad  §viii. 

Sunt.  Liquor  Opii  Sedativ.  gtt.  xvii. 


ex  quibus  aliquantum  levaminis  obtinuit. 
Per  partem  hujus  diei,  dolore  dorsi  conflic¬ 
tatus  est.  Ventriculus  medicamenta  atque  ci¬ 
bum  rejecit ;  ad  vesperam  dolor  minus  moles¬ 
tus  et  movere  se  in  lecto  potuit ;  sed  vultus 
pallidus,  anxius  atque  dejectus. 

25t0*  Hilarior  erat,  sed  aspectum  morientis 
ostendit.  Brevi  symptomata  actionis  magnopere 
auctae  in  functionibus  vitalibus  arcesserunt, 
cum  inflammationis  signis  in  organis  abdomi¬ 
nalibus,  ex  quibus  maximi  orti  sunt  cruciatus. 
Nihil  ea  mitigare,  modo  levissimo,  potuit.  Ad 
ducenta  Tincturae  Opii  minima  sumpsit,  intra 
horae  partem  tertiam,  nullo  commodo.  Deli- 

rium  mussitans  et  stupor  advenerunt,  et,  post 
plures  horas,  letho  succubuit. 

Sectio  Cadav . — Suppuratio  diffusa,  sub  mus¬ 
culo  pectorali,  detecta  est,  quae  in  axillam  sese 
extendit  atque  plexum  axillarem  involvit.  In¬ 
flammationis  notae  in  intestinis  ambiguae  fue¬ 
runt,  sed  praeterea  nulla  morbi  signa  vel  in  ab¬ 
domine  vel  in  thorace  manifesta  fuere. 


CAUSiE. 

Quae  causa  proxima  hanc  inflammationem 
gignat,  in  magnam  venit  disceptationem ;  et 
quum  curatio  aeque  ac  prophylaxis  maxime  pen- 
deant  ab  opinionibus,  quae  circa  hanc  rem  sus¬ 
tinentur,  haud  alienum  erit  paucis  de  hac  re  dis¬ 
serere.  Quibus  igitur  causis  attribuenda  sunt 
febris  atque  inflammatio  insequens  ?  Anne  or¬ 
tum  habent  a  materia  putrida  absorpta  ?  Anne 
ab  irritatione  in  idiosyncrasi,  quae  facile  exci- 
tamentis  afficitur  ?  Anne  a  viro  specifico  re- 

cepto  in  corpus  ?  Ex  his  opinionibus  alii  aliis 
favent :  et  alii  uni  tantummodo  malum  attri¬ 
buunt,  alii  duabus  ex  his  causis  conjunctis. 
Opinio  prima  a  multis  pathologis  magni  mo¬ 
menti  sustinetur,  inter  quos  est  Richerand,* 

necnon  Magendie  ;  si  liceat  de  illius  opinione 

% 

judicare,  ab  historia  quam  edidit  sectionis  cor¬ 
poris,  post  mortem  Prof.  Lecler,  quam  mias- 
matis  putridi  absorptioni  attribuit.  In  uni¬ 
versum  autem  haecce  opinio  pro  vero  non 
habenda  est ;  nam  multa  jam  probavit  ex¬ 
perientia  periculum  in  iis  exemplis,  quae 
ad  secundum  genus  relata  sunt,  eo  grandius 
esse,  quo  citius  post  mortem  cadaver,  in 
quo  secando,  acceptum  est  vulnus.  Ad  rem 
ita  perspectam  confirmandam  perpauca  ex¬ 
empla  proferre  satis  est.  Professor  Monro, 
ita  scripsit,  “  I  am  fully  persuaded,  tliat  there 
is  greater  risk  in  examining  a  body  a  day  or 
two  after  death,  than  after  a  week  or  two.’*f 


*  Nosographie  Chirurgicale,  tom.  i. 
f  Elements  of  Anatomy,  p  274. 

Dr.  Adams,  etiam,  in  opere  suo,  de  Venenis 
Morbiferis,  “  Mr.  Abernethy  assures  us  that 
he  ne  ver  dissects  the  most  recent  subject  without 
having  an  ulcer  in  wbatever  part  of  his  hands 
the  skin  is  broken,  and  frequently  without  his 
being  conscious  of  any  previous  division  of  the 
cuticle.”  Dr.  Thompson,  insuper,  in  praelec¬ 
tionibus  suis  de  Medicina,  affirmat,  vulnera 
inter  cadaver  secandum  accepta,  quibus  ipse 
saepe  laboravit,  semper  eo  saeviora  esse  quo  re¬ 
centius  fuerit  cadaver.  Sed  quare  ad  hypothe- 
sin  prorsus  fundamento  expertem  confugiatur, 
ad  res  explicandas,  quarum  ratio  facile  redditur 
diverso  prorsus  principio.  Nonne  saepe  vide¬ 
mus  symptomata  prorsus  his  jam  enumeratis 
similia  orienda  a  levi  aciculi  vulnere,  aut  lan¬ 
ceolae  politae  ?  Omnes  effectus  nocivi,  qui  in 
hujusmodi  exemplis  accedunt,  uno  fere  consensu, 
attribuuntur,  proclivitati,  ad  id  temporis,  in 
corpore  haerenti,  ut  afficiatur  rebus,  quae  pror¬ 
sus  innocuae  esse  solent.  Si  hujusmodi  procli¬ 
vitas  corpore  inhaereat,  satis  superque  est  ut 
mihi  videtur  cuncta  explicare  phaenomena  quae 
sese  interdum  ostendunt  post  vulnera  accepta 

in  putrescentis  corporis  sectione.  Si  quis  roget, 
cui  causae  attribuenda  est  haec  proclivitas ; 
etiamsi  ea  vix  patet ;  multa  tamen  testantur, 
quantum  in  corpore  valeat.  In  ea  autem  re, 
de  qua  agitur,  aliquatenus  saltem  ad  verum  ac¬ 
cedimus,  quum  nobismet  reputamus  eos  anato- 
miae  studio  incumbentes  multo  magis  pronos 
esse  ad  haec  mala  versus  finem  hyemis,  quo 
tempore  non  dubitandum  est,  quin  eorum  cor¬ 
pora  multo  facilius  afficiantur  causis  quae  irri¬ 
tationem  gignant. 

Quod  attinet  vero  ad  causam,  quae  proxime 
creat  mala,  quae  ad  secundum  genus  relata  sunt, 
maxime  inter  auctores  ambigitur.  Ut  monstre¬ 
tur,  quam  verum  id  sit,  non  alio  opus  erit,  nisi 
ut  quaedam  citam  ab  libris  auctorum  eorum, 
qui  animum  ad  hanc  rem  intendisse  videntur. 
Celeberrimus  Astley  Cooper  in  epistola  ad 
Drem.  Butter  ita  opinionem  suam  proposuit. 
“  I  am  of  opinion  that  irritative  fever  generally 
arises  independent  of  absorption  of  morbific 
matter,  but  I  have  seen  two  cases  of  the  con- 

trary.”*  Eximius  Abernethy  ita  scripsit: 
“  I  ani  led  to  conclude  tliat  the  efFects  of  these 
wounds  very  much  depend  upon  the  morbid 
predisposition  of  the  parts  et  iterum,  “  I 
do  not  think  that  there  is  reason  to  believe 
in  general,  that  the  animal  matter  which 
may  be  on  the  instrument  acts  as  a  poison.”f 
D res-  Duncan,  Colles,  et  Good,  contra 
multo  maximam  partem  potestati  specificae 
attribuere  videntur.  Argumenta,  quae  propo¬ 
nuntur,  iis,  qui  irritationi  simplici  favent,  mi¬ 
nime  fidem  creant.  Affirmant  multa  vulnera 
quae  quod  ad  aspectum  attinent,  aeque  simpli¬ 
cia  sunt,  ac  ea  quae  inter  corporis  sectionem 
accipiuntur,  aliquando  creasse,  causis  ignotis, 
tum  localem  tum  inflammationem  diffusam, 
quam  adeo  saeva  febris  sympathetica  comitata 
est,  ut  exitialis  fuerit  morbus.  Id  verum  esse 
nemo  negat ;  sed  haud  opus  est  magno  nego- 


•  Butter  on  Irritative  Fever,  p.  158. 
\  Id.  lib.  p.  206. 

tio,  ad  comperiendum,  quantum  liaec  duo  ex¬ 
empla  inter  se  differunt.  In  exemplo,  quod  ii 
proponunt,  malum  topi  cum  prius  est,  quod  to- 
*  tius  corporis  affectus  sequitur,  in  exemplo,  de 
quo  agitur,  febris  affectum  topicum  antecedit, 
qui  sedem  habet  plerumque  non  juxta  primam 
injuriam  sed  prope  axillam.  Fautores  irrita¬ 
tionis  simplicis  jure  etiam  affirmant  juvenes 
studio  infirmatos  et  medicos  plane  adversa  va¬ 
letudine,  aut  animi  solicitudine,  laborantes,  aut 
nimio  negotio  fatigatos  potissimum  ad  malum 
suscipiendum  pronos  esse.  Quemadmodum  id 
explicare  oportet  ?  In  his  atque  exemplis  si¬ 
milibus  vix  negari  potest,  proclivitatem  haud 
exiguam  conferre  operam  ad  effectus  insequen- 
tes  creandos  ;  sed  facile  monstratur  eam  solam 
non  posse  rationem  mali  reddere,  quia  in  aper¬ 
to  est,  hunc  morbum  ne  iis  quidem  parcere,  qui¬ 
bus  cunctae  functiones,  tum  animi,  tum  corpo¬ 
ris  ad  maximum  integrae  vigent.  Affirmant 
insuper  effectus,  si  aliquid  specificum  adesset, 
perpetuo  eosdem  fore.  Quam  falsum  id  pro¬ 
positum  sit,  vix  necesse  est  monstrare.  Quis 
recuset  aliquod  venenum  existere,  ex  eo  quod 

alterum  hominem  laesit,  dum  potestati  ejus 
alius  non  subjectus  fuit  ?  In  magnam  quoque 
venit  controversiam,  quemadmodum  virus  bre¬ 
vi  post  mortem  gignatur.  De  hac  re  profecto 
parum  notitiae  est,  et  parum  luminis  quod  per 
obscurum  viam  monstret.  Attamen  etiam,  in 
homine,  nonnullae  sunt  res  parum  quidem  fir¬ 
mae,  quae  fidem  faciunt  compositum  proprium 
formari,  in  nonnullis  exemplis,  quando  vitae 
lampas  fere  in  eo  est  ut  extinguatur.  Illustris 
Cuvier  affirmat  Percy  qui  per  bellum  vigin- 
ti  annorum,  ad  decies  centena  millia  vulnerum 
curaverat  saepe  observasse  aliquod,  quod  illi 
phosphorescentiae  species  esse  visum  est,  e  vul¬ 
neribus  effundi  in  tenebris,  praesertim  quoties 
erodebant  atque  periculosa  erant  atque  vitae 
vires  fatiscere  inceperant.*  Quaedam  anima¬ 
lia  marina,  insuper,  quae  emittendi  lucem  potes¬ 
tatem  habent,  eam  effundunt  tantummodo, 
usque  ad  inceptam  putrescendam. f  Haec  ex- 


*  Analyse  des  Travaux  de  1’Aeadcmie  des  Sciences  de 
Paris,  pour  1819. 

•f  Hulme,  Pliil.  Trans.  1810. 

empla  nihil  monstrant,  nisi  aliquod  composi¬ 
tum  activum  existere  :  sed  haud  absimile  est  pa- 
thologos  posthac  aliquod  posse  detegere  prin¬ 
cipium,  quod  causas  adhuc  ignotas  morborum  in 
apricum  proferat.  Ea  quae  jam  posita  sunt,  ut 
mihi  videtur,  satis  monstrant  eorum  sententiam, 
qui  morbum  attribuunt  irritationi  simplici,  mi¬ 
nime  sufficere  ad  phaenomena  illustranda,  quae, 
in  eo  observantur,  ita  ut  oporteat  aliam  ali¬ 
quam  potestatem  quaerere,  quae  melius  ad  effec¬ 
tum  valeat.  Quae  quidem,  si  plerisque  credi¬ 
mus  auctoribus,  in  viro  specifico  ponitur,  quod 

vim  ejus  nocivam  brevi  post  mortem  exer¬ 
cet,  potissimum  quoties  lethalis  exitus,  ab  ali¬ 
qua  membranarum  serosarum  affectione  allatus 
est.  Venenum,  ad  hunc  effectum  operam  con¬ 
ferre,  si  non  evincitur,  verisimillimurn  saltem 
fit,  ex  his  tribus  propositis,  lrao-  Vulnera  ex 
puncturis  saepe,  prorsus  eodem  modo  pro¬ 
cedunt  ac  morbus  inoculatione  impertitus ; 
2do-  Plures  homines  simul  atque  ab  eodem  ca¬ 
davere  morbum  contraxerunt ;  3tio-  Magna 
saepe  observatur  similitudo  inter  hujusmodi 
vulnera  atque  vulnera  morsu  serpentium  prae- 

cipue  Cobrae  de  Capellae  creata.  Plures  praete- 
rea  sunt  res  cura  hoc  malo  connexae  quae,  hoc 
principio  concesso,  multo  facilius  et  plenius, 
quam  quovis  alio  modo  explicantur.  Quomodo 
rationem  reddere  possumus  frequentiae  hujus 
morbi,  per  7  vel  8  annos  jam  elapsos,  si  nega¬ 
mus  aliquod  principium  morbiferum  operam  ad 
id  contulisse  simul  cum  aucto  cadavera  explo¬ 
randi  studio,  quod  morborum  cognitionem  tan¬ 
topere  auxit.  Si  irritatio  sola  esset  causa  huic 
effectui  par,  non  dubitandum  est,  quin  eadem 
exitus  aeque  lethales,  ac  hodie,  multos  dehinc 
annos  induxerit.  Occasiones  cadavera  secandi 
aeque  frequentes,  quin  et  forte  frequentiores 
quam  hodie  ;  quum  impedimenta,  quae  nunc  in¬ 
cumbentis  medicinae  progressum  retardunt  in 
scientia  acquirendaquae  ipsum  totius  disciplina? 
fundamentum  est,  non  nisi  serius  usque  eo  in¬ 
creverint.  Haud  exiguam  attribuerunt  potes¬ 
tatem  ignotis  aeris  atmospherici  conditionibus 
ad  creandam  hujus  morbi  hodiernam  frequen¬ 
tiam  ;  et  Dr.  Stoker  opinatur  tantam  analo¬ 
giam  existere  inter  hodiernam  hujus  mali  saevi¬ 
tiam,  atque  auctam  symptomatum  Typhi  vehe- 

mentiam,  ut,  prima  facie  pateat,  morbos  eos¬ 
dem  esse  communeinque  originem  possidere.* 
Hae  causae  praedisponentes,  si  sint  praecipuae, 
diu  ante  nostra  tempora  effectum  praestare  eun¬ 
dem  debuerunt.  Sed  vix  nobismet  persuadere 
licet,  majores  nostros  potuisse  non  animadver¬ 
tere  morbum,  progressu  tam  insignem,  exitu 
tam  lethalem.  Nonne  magna  proclivitas,  in  hoc 
malo  se  extendendum  attribui  potest  depres¬ 
sioni  magnae,  quae  a  viro  genus  nervosum  at¬ 
que  vasculosum  afficiente  oriatur?  Nonne  re¬ 
ferre  oportet  axillae  affectum,  ad  actionem  ve¬ 
neni  specificam  quum  ut,  saepe  res  se  habet,  nul¬ 
lus  nexus  eam  inter  et  primam  injuriam  detegi 
possit  ?  Utcumque  igitur  alii  atque  alii  auc¬ 
tores  ingenio  atque  facundia  usi  sint  ad  suaden¬ 
dum  hunc  morbum  uni  causae,  quaecunque  ea 
sit,  attribuendum  esse, in  medio  ire, in  hoc  exem¬ 
plo,  ut  in  tot  aliis,  proprius  fortasse  ad  verum 
medicos  ducet.  Concedetar  igitur  idiosyncra- 
sin  corpus  proclive  aliquando  reddere  ad  vulne- 


* 


Observationson  Pathology,  Med.  Phys.  Jour.  vol.  54. 

rum  a  cadaveris  sectioue  effectus,  attamen  ve¬ 
risimile  est  praecipuam  causam  virus  esse,  quo 
saepe  vis  nervosa  tantopere  opprimitur  ut  haud 
raro  lethales  afferuntur  congestiones. 


CURATIO. 

Omnis  investigationis  medicae  propositum 
est,  ut  ad  quaedam  fixa  atque  principia  defini¬ 
ta  perveniamus,  e  quibus  justa  medendi  ratio 
eliciatur.  Ad  hanc  finem  neque  ad  aliam 
quamvis  tantopere  prodest  causas  cognoscere 
quae  quosdam  gignunt  effectus,  conditiones  pa¬ 
thologicas  texturarum,  quae  potissimum  impli¬ 
cantur,  resque  innumeras  quae  liaec  commu¬ 
tare  variaque  reddere  possunt.  Ex  longo  mor¬ 
borum  catalogo  haud  paucos  seligere  impromp- 
tu  est,  in  quibus  investigatio  diuturna  atque 
sedula  tandem  haud  exiguam  et  certam  rerum 
harum  scientiam  attulisse,  et  in  quibus  ideo  me¬ 
dendi  ratio  nunc  absolvitur  tanta  prosperi  exi¬ 
tus  spe,  quantam  nihil  nisi  certa  hujusmodi 
cognitio  inspirare  potest.  Affectio,  de  qua  agi- 

tur,  quam  vera  ea  sint,  satis  monstrat.  Jam 
satis  positum  est  haud  multa  eorum,  quae  ad 
ejus  historiam  et  causas  pertinent,  hactenus 
aperta  esse,  non  igitur  mirum  est  rationes 
medendi  admodum  diversas  propositas  esse ; 
earum  profecto  multae  invicem  contrariae  sunt. 
Ut  praecipuae  fallaciae  causae  indicentur  unde 
haec  medendi  rationum  diversitas  orta  sit,  et 
ut  monstretur  ea  medendi  ratio,  quae  hodiernae 
hujus  morbi  scientiae  maxime  consentanea  est, 
nunc  memet  accingo. 

Prophylaxis . — Si  virus  in  hoc  morbo  ex- 
istere  negatur,  patet  non  oportere  eos  in  secan¬ 
dis  cadaveribus,  versatos,  magnam  adhibere 
curam,  qui  se  secunda  frui  valetudine  putent. 
Sed,  perpensa  tota  scientia,  quae  hac  de  re  col¬ 
lecta  est,  affirmare  licet  hujusmodi  negligen- 
tiam,  non  modo  admodum  periculosam  fore, 
sed  saepe  lethiferam.  Cunctos  igitur  oportet  in 
anatomia  aut  pathologia  versatos  iis  praeceptis 
parere,  quae  experientia  docuit,  aliquam  saltem 
potestatem  possidere  ad  hoc  malum  prohiben¬ 
dum.  Infundere  Nitratis  Potassae  solutionem, 

quod  Shaw  praecepit,  cadaveribus  ad  anatomi- 
am  discendam  usurpandis,  haud  dubie  utile 
erit.  Ille  auctor  affirmat  omnia  exempla,  quae 
per  tres  quatuorve  annos  elapsos,  vidit,  orta 
esse  in  earum  partium  sectione,  quae,  ea  solu¬ 
tione,  non  tutae  redditae  fuerant,  Manus  inun¬ 
gere  aliqua  materia  unctuosa,  quod  multi  prae¬ 
cipiunt,  nunquam  negligendum  est.  Quin  et 
manicis  uti  haud  inutile  erit,  in  hominibus  ad 

b 

morbidas  impressiones  suscipiendas  pronis. 

Curatio  Topica.  Vulneri  ipsi  alia  aliis  me¬ 
dicis  imposita  sunt,  qualia  viri  progressum  sis¬ 
terent.  Maxime  efficax  curatio  topica  haud 
dubio  excisio  est,  sed  magis  severum  est,  quam 
ut  saepe  adhibeatur,  et  praeterea  alia  mitiora 
saepe  aeque  efficacia  fuisse  videntur.  Cucurbi¬ 
tulam  admovere  Celsum  jubet, *  et  recentiora 
Drls-  Barr  y  experimenta  ostendunt  quantum 
id  instrumentum  venenorum  transmissionem 
in  corpus  retardet.  Exsugere  vulnus,  quod 


*  Celsus,  lib.  v.  cap.  27. 

tain  vulgare  est  remedium,  haud  dubio  saepe 
efficax  est,  etiamsi  dubitandum  est  an  prorsus 
tutum,  praecipue  si  aliqua  est  membranae  mu¬ 
cosa  in  ore  abrasio.  Partem  sedulo  lavare 
aqua  cum  sapone  aeque  utile  erit  et  multo 
magis  tutum.  Ad  venenum  extinguendum 
varia  caustica  adbibita  sunt :  Nitras  Argenti, 

quia  impromptu  est,  plerumque  applicatur, 

• 

neque  aliud  habet  incommodum  nisi  quod  tar¬ 
dius  actionem  praestat.  Ex  actione  celeri  Aquae 
Ammoniae  magnam  accquisivit  famam  adversus 
serpentium  morsus,  et  in  exemplo,  de  quo  agi¬ 
tur  judicandum  optimum  prophy laeticum  fore. 
Alia  caustica,  quae  aliquando  usurpantur, 
sunt  Acidum  Nitricum,  vel  Muriaticum,  Aqua 
Potassae.  Studium  tamen,  quo  pathologici  et 
anatomici  rem  prosequuntur,  saepe  prohibet  ne 
breve  spatium,  quod  ad  haec  applicanda  postu¬ 
latur,  concedant.  Dr.  Colles,  igitur,  suadet 
digitum  immergere  in  Oleo  Terebinthinae  ad 
id  juxta  Anatomicum  posito  .  Mora  haud  mag¬ 
na  erit,  et  irritatio  inducta,  ut  illi  placet,  po¬ 
test  repugnari  infectionis  potestati,  aut  modum 
inflammationis  in  vulnere  commutare.  Liga- 


32  DE  VULNERIBUS  IN  CADAVERUM 


gaturarn  firmam  brachio  imponere  nonnumquam 
utile  est,  quia  potest  inflammationis  extensio¬ 
nem  in  primo  vulnerum  genere  prohibere,  vel 
in  secundo,  quia  veneni  absorptionem  compescit. 
Dr.  Duncan  profecto  sibi  suadet  vitam  hoc 
modo  conservatam  esse.  Nimis  multo  exempla 
tamen  testantur  quam  minime  his  modis  con¬ 
fidendum  est :  maxime  igitur  interest,  ut  com¬ 
periatur  quae  topica  admovenda  sint,  quum  jam 
symptomata  localia  saevissimam  sibi  assumpse¬ 
rint  formam.  Ex  morbi  historia  primo  statiin 
aspectu  videretur,  vix  locum  opinionibus  diver¬ 
sis  praeberi.  In  exemplis  generis  primi  totum 
brachium  magnopere  tumot,  cum  saturo  rubore 
et  dolQre  magno ;  in  exemplis  generis  secun¬ 
di,  dolor  etiam,  si  fieri  possit,  adhuc  magis  ex¬ 
cruciat,  atque,  sectis  partibus,  haud  ambiguae 
inflammationis  notae  telae  cellulosae  in  conspec¬ 
tum  veniunt.  Haec  symptomata  per  se  consi¬ 
derata,  nulla  mora,  videntur  generalem  sangui¬ 
nis  missionem  indicare,  vel  saltem  curatio¬ 
nem  topicam  diligentem  per  hirudines  atque 
refrigerantes  lotiones.  Ratiocinationes  ab  his¬ 
toria  hujus  mali  tractae  suadent  aliquid,  in  hoc 

exemplo,  prorsus  diversum  ab  inflammatione 
simplici,  et  experientia,  quae  ratiocinatione 
multo  tutior  est  dux,  docere  videtur  commo¬ 
dum  a  depletione  topica  obtinendum  in  ambi¬ 
guo  esse.  Nulla  exempla  adhuc  tradita  osten¬ 
dunt  ultra  disputationem  hirudines  admotas 
inflammationem  retardasse,  multo  minus  eandem 
compescuisse.  Respondeatur  tamen  haec  argu¬ 
menta  parum  valida,  nisi  pateat  hirudines  ad¬ 
motas  revera  nocuisse,  et  in  iis  exemplis,  qui¬ 
bus  admota  fuerint,  malum  adeo  esse  vehemens, 
ut  nulla  remedia  topica  cujuscunque  generis 
aliquid  prodesse  potuissent.  Non  facile  pro¬ 
fecto  est  monstrare  depletionem  topicam  aliquid 
detrimenti  momenti  magni  fecisse.  Confugien- 
dum  est  ad  causas  et  morbi  historiam,  quae 
quod  ad  earum  attinet  naturam,  depletionem 
prohibere  videatur,  et  etiam  considerare  opor¬ 
tet  hirudines  admotas  non  nisi  dolorem  pro 
brevi  tempore  levando,  prodesse.  Haec  etiam 
sufficiant  fortasse  ad  nos  inducendum  alia  re¬ 
media  lentare,  quae  nullum  afferant  periculum. 
Ii  qui,  maximo  studio,  hirudines  prohibent, 
affirmarunt  magnam  irritationem,  quin  et  ul- 

cerationem  hinc  orta  esse,  sed  quum  horum 
malorum  utrumque  sit  rarum,  nihil  obstat, 
quin  admoveantur  modo  aliquid  commodi 
inde  orturum  esset.  Dr.  Duncan  arbitratur 
cutis  inflammationem  posse  pro  secundo  omi¬ 
ne  haberi,  quum  inflammationem  ab  inter¬ 
nis  majoris  momenti  partibus  vocare  possit. 
Viro  eximio  Shaw  debetur  ut  topica  re¬ 
media,  quae  ille  usque  eo  jubet,  idoneo  modo 
tentata  sint.  Illo  auctore,  Lintea  expressa  a 
lotione,  quae  ex  partibus  Tincturae  opii  et  so¬ 
lutionis  Acetatis  Plumbi  aequalibus  constat, 
applicanda  sunt,  taeniis,  circa  digitum  atque 
majoribus  frustris  per  manum  et  totum  bra¬ 
chium.  Brachium  in  pulvino  tenendum  est, 
manu  aliquanto  altius  posito  quam  humerus. 
Validi  effectus  sedantes  hujus  lotionis  saepe 
haud  parum  utile  fuisse  videntur,  et  aegri  ipsi 
frequenter  eam  cataplasmatis  anteponunt,  quo¬ 
rum  pondus  irritationem  augere  potest.  Faten¬ 
dum  tamen  est  in  multis  exemplis  nulla  remedia 
topica,  neque  hirudines,  neque  lotiones  aliquid 
commodi  perpetui  afferre,  et  malum  parum 
impeditum  procedere  usque  dum  suppuratione 

terminetur.  Ante  hanc  terminationem  tum  ae¬ 
grum,  tum  medicum  fluctuationis  sensus  saepe 
decipit  ;  et  hic  saepe  lanceolam  dirigit  in  par¬ 
tem,  vel  scalpello  eandem  aperit  in  qua  existere 
putatur,  sed  nihil  emittitur.  Quod  tamen 
non  sine  commodo  est,  nam  partes,  admotis  ca¬ 
taplasmatis,  aut  aquae  calidae  vapore  brevi  sup¬ 
purationem  eunt,  et  exitus  ad  evacuationem 
humoris  collecti  jam  paratus  est.  Quampri¬ 
mum  fluctuatio  manifesta  percipitur,  omnes 
consentiunt  quod  ad  curationem  attinet.  In¬ 
cisiones  profundae  ab  OHallaran  et  Hut- 
chison  praeceptae,  et  fere  cunctis  peritioribus 
chirurgis,  praebent  solum  modum,  quo  natura 
onere  liberari  potest,  quod  adhuc  magis  vitae 
vires  deprimit. 

Curatio  Generalis . — Si  id  quod  jam  de 
causis  et  morbi  historia  dictum  est,  verum  esse 
pateret,  non  opus  esset  pluribus  verbis  in  dis¬ 
serendo  de  curatione  generali.  Illi  qui  pro 
venaesectione  liberali  contendunt  parum  atten¬ 
disse  videntur  ad  vulnerum,  de  quibus  agitur, 
causam  probabilem,  atque  ad  constitutionis 

conditionem,  in  qua  incidunt.  Exempla  ge¬ 
neris  primi  raro*  ut  constat  inter  auctores, 
oriuntur  nisi  queedam  causae  corpus  infirman¬ 
do  idem  pronum  reddiderint.  In  exemplis  ge¬ 
neris  secundi  satis  patet  aliquod  aliud  prin¬ 
cipium  adjectum  esse,  quod  saepe  vitam  ex¬ 
haurire  possit  adjutum  nulla  priori  corporis 
conditione  insolita.  Fallacia  ex  eo  est,  quod 
in  quibusdam  symptomata  accesserunt,  quae, 
plenam  sanguinis  missionem  postulare  vulgo 
putantur  dolor,  nempe,  capitis,  vultus  rubor, 
spiritus  laboriosus  atque  pulsus  frequens.  Sed 
quantumcunque  haec  symptomata  conjuncta 
in  aegro  uno  evacuationem  postulare  soleant, 
modo  multum  diverso  a  vulgari  opinione,  sed 
naturae  morbi  magis  consentaneo,  explicari  pos¬ 
sunt.  Pulsus  accelerari  potest,  (et  cuncta  rem 
ostendunt  ita  se  habere  in  hoc  malo)  irritabili¬ 
tate  morbida  in  aliis,  timore  in  aliis.  Rubor 
vultus  et  capitis  dolor,  ut  bene  notum  est,  saepe 
a  timore  aliisque  affectibus  deprimentibus  ori¬ 
untur.  Spiritus  labor  haud  dubie  potissimum 
pendet  a  conditione  morbida  praecipuorum 
musculorum,  qui  ad  respirationem  confer&nt 

Quam  raro  autem  symptomata  adsunt,  qualia 
procul  dubio  testentur  diathesin  inflamma¬ 
toriam  urgere.  Multo  saepius  vultus  pallet, 
quin  et  cadaveri  similis,  pulsus  citus  sed  vacil¬ 
lans  atque  luctuans,  debilitas  est  saepe  ad  syn¬ 
copen  progressa.  Summum  corpus  postea  v 
quasi  albefactum  videtur,  spiritus  laborat  cum 
internae  congestionis  symptomatis.  Ad  con¬ 
siderandum  venitur,  qui  modi  accommodati  vi¬ 
dentur,  ad  aequilibrium  sanguinis  circuitus 
reddendum  ?  An  aliquo  modo  verisimile  est 
id,  sanguinis  detractione  faciendum  esse  ?  Ad 
sanitatem  restituendam  necesse  est  ut  natura 
certam  mutationum  seriem  gignat ;  anne  igitur 
verisimile  est  earum  progressum  accelerari  pos¬ 
se,  quantitatem  ejus  humoris  imminuendo,  quo 
solo  hae  efficiendae  sunt  ?  Porro  non  est  con- 
jestio  solita,  tantum,  sed  cum  depressione  ner¬ 
vosa  conjuncta  adeo  insigni  ut  evacuationes,  ut 
prima  facie  videtur,  nequeant  non  nocere. 
Si  licet  ad  analogiam  confugere  ad  exempla 
generis  secundi  saevissima  illustranda,  effectus 
morsus  Cobrae  de  Capella  in  argumentum  veni¬ 
unt,  Multa  ex  symptomatis  generalibus  ad- 

modum  similia  sunt,  eadem  sunt  conjestionis 
internae  testimonia,  et  corporis  sectio  similes 
mutationes  morbidas  ostendit.  Attamen  ne 
maxime  studiosus  paradoxi  ausus  sit  affirmare, 
opportere  in  his  exemplis  sanguinis  circuitus 
aequilibrium  reddere  vensesectione.  Ratiocina¬ 
tio  igitur  sola  in  dubium  fert  sanguinis  mis¬ 
sionis  utilitatem,  et  si  ad  auctores  res  referatur, 
alienum  esse  confirmant.  Abernethy  ait,  “  with 
respect  to  blood-letting,  I  may  add,  I  do  not 
think  \ve  are  warranted  to  bleed  in  cases  of  ir¬ 
ritative  inflammation,  because  these  maladies  are 

% 

indicative  of  weakness,  and  likely  to  conduce  as 
a  consequence  to  a  greatly  augmented  debility.”* 
Shavr  in  hac  re  peritissimus  ita  dixit,  “  I  main- 
tain  that  the  symptoms  are  sucli  as  to  indicate 
stimulants  and  narcotics  rather  than  depletion.” 
Dr.  A.  T.  Thompson,  affirmat  elfectus  cura¬ 
tionis  stimulantis  in  seipso,  purgantibus  vali¬ 
dis  postea  adhibitis,  haud  dubio  utilissimos 
fuisse  ;  et  insuper  adjecit.  “  My  friend  Dr. 


Butter  on  Irritative  Fever,  p.  207, 

Granville  has  found  it  equally  successful  in 
several  cases  which  have  since  occurred  and 
come  under  his  care.”*  Si  necesse  esset  im- 
promptu  est  plures  citare  auctores  ad  proban¬ 
dum  plerosque  medicos  eandem  sentientium 
iniisse.  Aliquis  putet  comparationem  exem¬ 
plorum,  quae  tradita  sunt,  facile  posse  hanc  in¬ 
terimere  litem,  sed  pauciora  sunt,  quam  ut 
justum  praebere  fundamentum  possint,  in  quo 
strui  potest  curatio.  Sed  si  licet  aliquid  ex 
hoc  fonte  trahere  ;  nonnullorum  maxime  insig¬ 
nium  exemplorum  exitus,  curationi  stimulanti 
favere  videtur.  Haud  profecto  difficile  esset 
haud  exempla  pauca  proponere  in  quibus  sponte 
quasi  mente  succurrit  stimulantia  potius  quam 
evacuantia  postulata  esse.  Si  simul  cum  his 
ad  memoriam  revocamus  omnia  quae  de  vense- 
sectionis  effectibus  nota  sunt ;  non  alienum  vi¬ 
detur  judicare  curationem  stimulantem  hujus¬ 
modi  vulneribus  accommodatam  esse.  Nostris 
temporibus,  non  opus  erit  argumentis,  quantum 


*  Lomlon  Medical  Repository,  April  1825. 

ii,  qui,  caeteris  exclusis,  curationi  uni  se  con¬ 
tinent,  errent ;  neque  medicum  hodiernum  de¬ 
cet  negare,  exempla  generis  primi  oriri  posse 
cum  tanta  diathesi  phlogistica,  aeque  ac  exempla 
generis  secundi  quae  adeo  vehemens  reactio  se¬ 
qui  potest  ut  postuletur  curatio  antiphlogistica. 
Ea  lege  generali  excipiuntur,  neque  ex  iis  objici 
jure  potest  medendi  rationi  jam  positae.  Quo¬ 
ties  male  fit  ut  haud  ambigua  inflammationis 
signa  organi  interni  sese  ostendant,  ad  venae- 
sectionem  confugiendum  est,  quantumcunque 
sit  periculum  in  eo  remedio.  Plerique  aegri, 
nisi  fallor,  mallent  venaesectione  necari  quam 
dediti  morbi  viribus  mori,  in  quo  spes  sani¬ 
tatis  alio  modo  reducturae  tam  minima  est. 
Tempus  quidem  praeteriit  in  quo  alienum 
putabant  remediis  antiphlogisticis  et  stimu¬ 
lantibus  simul  uti.  Non  desunt  argumenta  mul¬ 
ta  quae  probant  haec  duo  remediorum  genera 
posse  saepe  tuta  conjungi,  sed  etiam,  ex  his  con¬ 
junctis,  optimam  medendi  rationem  obtineri. 
Concedendum  est  in  exemplis  de  quibus  nunc 
agitur,  saepe  necesse  esse  usque  eo  utroque  ge¬ 
nere  remediorum  uti,  ut  prognosis  fiat  maxime 

infelix.  Stimulantia,  quae  maxime  accommodari 
videntur  ad  exemplorum  generis  secundi  curatio¬ 
nem  sunt  volatilia.  Vinum,  quin  et  Alcohol  Gal¬ 
licum  ;  a  quibusdam  Ammonia  aut  Medicamen¬ 
tum  ex  Camphora  atque  Capsico  compositum 
anteponitur.  In  generis  primi  exemplis  diaetam 
oportet  esse  solito  magis  lautam,  cum  vino  con¬ 
junctam  ;  et  quum  primum  brachium  non  motu 
laeditur,  praecipiendum  eos  quam  maxime  divo 
sese  objicere.  Spes  utpote  stimulans  haud  exi¬ 
guae  potestatis  concilianda  est.  Vix  necesse  est 
ut  praecipiam  stimulantia  non  diutius,  quam 
opus  fuerit,  sumenda  esse  et  gradatim  imminu¬ 
enda.  Si  symptomata  ex  eorum  usu  ingraves¬ 
cere  videntur,  intermittenda  sunt,  sed  cuncta  sua¬ 
dent  rem  non  ita  se  habere,  nisi  in  exemplis 
raris,  quae  jam  excerpta  sunt.  Ab  illis  qui  Sti¬ 
mulantia  jubent,  cum  his  narcotica  conjun¬ 
gere  et  praecipue  Opium  strenue  praecipitur. 
Shaw  qui  potissimum  hanc  curationem  suadet, 
non  modo  magnam  ejus  copiam  laudat,  in  ge¬ 
neris  secundi  exemplis  ;  sed  praecipit  in  gene¬ 
ris  primi  exemplis,  ad  initium,  aegros  Tinctura 
Opii  et  Cerevisia  valida  fere  stupefaciendos  esse» 

Quantumvis  justa  sit  theoria,  ex  qua  haec  pro¬ 
posita  sunt  medicamenta,  eorum  usus  videatur 
longe  ultra  modum  justum  esse.  Omne  com¬ 
modum,  quod  ex  his  expectandum  est  certe  ob¬ 
tineri  potest,  etiamsi  aegri  non  fere  stupefiant. 
Consilia  sunt  ut  constitutionis  atque  generis 
nervosi  irritationem  sedemus,  et  ut  diaphore- 
sin  generalem  concitemus.  Nullum  ex  Opii  prae¬ 
paratis  magis  videtur,  hanc  ad  rem  accommodari 
quam  Pulv.  Ipecac.  Comp.  Alvus  soluta  ut  de¬ 
cet,  servanda  est ;  sed  non  constat  aliquid  pur¬ 
gatione  iterata  ad  morbum  fugandum  con¬ 
ferri. 


FINIS. 


